**Obec Kochanovce, Kochanovce 207, 066 01 Humenné**

**Podrobnosti vedenia poradia žiadateľov o poskytnutie sociálnej služby a žiadateľov o zabezpečenie poskytnutia sociálnej služby**

/ Prijaté obcou podľa § 8 ods. 4 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov./

**Obec Kochanovce poskytne fyzickej osobe sociálnu službu alebo zabezpečí poskytovanie sociálnej služby uvedenej v § 34 až 41 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov podľa poradia, ktoré je určené na základe týchto vopred určených a zverejnených podrobností vedenia tohto poradia:**

Obec eviduje došlé žiadosti na základe kritérií podľa dátumu, druhu, formy a miesta poskytovania sociálnej služby a to :

* Dátum došlej žiadosti
* Druh sociálnej služby – denný stacionár
* Forma sociálnej služby – ambulantná
* Miesto poskytovania sociálnej služby – Denný stacionár Kochanovce

Denný stacionár je určený pre občanov, ktorí sú odkázaní na pomoc inej fyzickej osoby minimálne v III. stupni odkázanosti podľa prílohy č. 3 zákona č.448/2008 Z.z. o sociálnych službách.

**Prijímanie klientov do DS**

1. Poslaním Denného stacionára je zabezpečovanie sociálnych služieb pre obyvateľov obce Kochanovce.
2. Prijímanie klientov DS sa uskutočňuje podaním písomnej žiadosti klienta, rodinného príslušníka, resp. zákonného zástupcu klienta na Obecný úrad Kochanovce, podľa zákona č. 448/2008 Z. z. o sociálnych službách.
3. Podmienkou poskytovania sociálnej služby v DS je rozhodnutie o odkázanosti na poskytovanie sociálnej služby, pričom podmienky poskytovania sociálnej služby, výšku a spôsob úhrady za sociálnu službu upravuje zmluva o poskytovaní sociálnej služby uzatvorená medzi obcou a prijímateľom sociálnej služby.
4. Ak klient spĺňa podmienky pre poskytovanie sociálnej služby, uzatvorí DS /obec/ s klientom Zmluvu o poskytovaní sociálnych služieb.
5. Ak klient spĺňa podmienky pre poskytovanie sociálnej služby, no v čase podania žiadosti nie je voľné miesto, žiadosť je zaradená do poradovníka s poradovým číslom, ktoré obdrží klient, spolu s potvrdením o zaradení do poradovníka. Po uvoľnení miesta v DS je klient o tejto skutočnosti informovaný, aby mohol požadované sociálne služby využívať.
6. Adaptačné obdobie klienta je 6 mesiacov, ak sa nedohodne inak. Počas tohto obdobia DS umožňuje pre klienta prítomnosť rodinného príslušníka, resp. zákonného zástupcu podľa potreby a tiež stanovuje možnosť odstúpenia od zmluvy počas tohto obdobia pre zúčastnené strany.
7. Ukončenie denného pobytu klienta v DS sa riadi nasledovnými podmienkami:
   * ak o to požiada písomne klient
   * ak zdravotný stav klienta, alebo prejavy jeho správania ohrozujú ostatných klientov
   * ak klient napriek upozorneniu opakovane porušuje Prevádzkový poriadok, Domový poriadok alebo neplatí za stravu v stanovenom termíne
   * ak klient nenavštevuje zariadenie bez udania dôvodu jeden kalendárny mesiac a po uplynutí tohto obdobia sa on, resp. jeho zákonný zástupca riadne neodhlásil
   * úmrtie klienta

**...................................................**

*Poznámka: obec eviduje došlé žiadosti na základe kritérií, ktoré si vopred určí, pričom môže ísť o kritérium druhu sociálnej služby, formy sociálnej služby, miesta poskytovania sociálnej služby atď.*

Obec Kochanovce v súlade s ust. § 8 ods. 4 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov vedie evidenciu žiadateľov o poskytnutie sociálnej služby a žiadateľov o zabezpečenie poskytnutia sociálnej služby v zmysle vyššie uvedených kritérií. Výnimku takto určeného poradia stanovuje zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov v ust. § 8 ods. 6.

*Poznámka: Tieto podrobnosti je potrebné určiť a zverejniť vopred, napr. na webovom sídle obce, úradnej tabuli, prípadne spôsobom v obci obvyklým. Právna úprava neustanovila spôsob zverejnenia.*

V Kochanovciach 01.12.2018

*…....................................................................*

*Katarína Lászlóová , starostka obce Kochanovce*